text: Forbrændt 16-årig dreng overlever
  15 februar 2011 kl. 10.06
  Den 16-årige dreng, der søndag nat blev svært forbrændt i blandt andet ansigtet, overlever mener lægerne. Men hans tilstand er tirsdag morgen fortsat kritisk.
  Drengen er forbrændt på 50 % af kroppen. Det skriver netavisensyddanmark.dk.
  Branden opstod i sengen i drengens værelse i en 3-etagers ejendom i Zahnsgade i Kolding. 
  Han blev søndag nat overført til brandsårsafdelingen på Rigshospitalet på grund af de svære forbrændinger, mens to personer, en 16 og 17-årig dreng, blev indlagt på Kolding Sygehus til observation for røgforgiftning. Seks personer blev evakueret.
  Branden kan muligvis været opstået ved en flaske lightergas. Den blev nemlig fundet i nærheden af sengen. Og en mulighed er at branden er opstået i forbindelse med snifning af lightergas.
   Politiets teknikere skal tirsdag forsøge at få et overblik over, hvordan branden opstod i lejligheden
  